**LISA 1. Hagi vorm tsiviilkohtumenetluses**

Harju Maakohus

|  |
| --- |
| **HAGEJA**  Nimi  Isiku-/registrikood  Elu-/asukoht  Esindaja |

|  |
| --- |
| **KOSTJA**  Nimi  Isiku-/registrikood  Elu-/asukoht  Esindaja |

**HAGIAVALDUS**

**… nõudes**

**RESOLUTSIOON**

*Resolutsioonis esitatakse kõik nõuded. Resolutsioon sõnastatakse nii, et see oleks samas sõnastuses täidetav täitedokumendina.*

*Intressi- ja/või viivisenõuded esitatakse hagi esitamise seisuga ja sealt edasi nõudena arvestuse aluseks oleva summa ja kohalduva intressi või viivise päevamäära järgi. Kui taotletakse viivise väljamõistmist kuni nõude täitmiseni, märgitakse see selgesõnaliselt resolutsioonis.*

*Alternatiivsete nõuete puhul nimetatakse selgelt alternatiivide järjekord.*

*Nõudeid täiendades esitatakse samas dokumendis uus resolutsioon tervikuna.*

*Menetluslikud taotlused esitatakse pärast hagi nõude esitamist.*

1. **Välja mõista ..**
2. **Hagi tagamiseks ..**
3. **Välja nõuda ..**

**I FAKTILISED ASJAOLUD JA TÕENDID**

|  |
| --- |
| *Hagis esitatakse kõik nõude aluseks olevad asjaolud. Hagis ei esitata asjaolusid, mis hagi alusesse ei kuulu. Kui hagiga koos esitatakse hagi tagamise taotlus, tuleb hagi aluseks olevad asjaolud ja tõendid esitada siiski terviklikult hagis. See kehtib ka juhul, kui hagi tagamise taotlus esitatakse enne hagi. Hagi tagamise taotlus võib tõendite või asjaolude puhul viidata hagile.*  *Faktilised asjaolud on verifitseeritavad, seega tõendatavad. Igale faktile peab järgnema tõend. Nõude selgitus või arvutuskäik ei ole mitte fakt, vaid põhjendus, mis esitatakse II jaos. Kui sama asjaolu tõendatakse mitme tõendiga, esitatakse kõikide tõendite viide. Kõik lisade loetelus olevad tõendid peavad olema seostatud faktiliste asjaoludega käesolevas jaotises ja seostatus tuleb tagada iga asjaoluga, mida selle tõendiga tõendada soovitakse.*  *Kui hageja taotleb tõendi väljanõudmist, esitatakse faktiliste asjaolude juures selgitus, millist asjaolu soovitakse väljanõutava tõendiga tõendada. Tõendi väljanõudmise taotlus esitatakse dokumendi III osas „Menetluslikud küsimused ja taotlused“.*  *Kui hageja taotleb ekspertiisi, esitatakse faktiliste asjaolude juures selgitus, millist hageja esitatud asjaolu soovitakse ekspertiisiga tõendada. Ekspertiisitaotlus esitatakse dokumendi III osas „Menetluslikud küsimused ja taotlused“.*  *Kui hageja taotleb tunnistaja ülekuulamist või poolelt vande all seletuse võtmist, esitatakse faktiliste asjaolude juures selgitus, millist asjaolu soovitakse ütlustega tõendada. Tunnistaja ülekuulamise ja poolelt vande all seletuse võtmise taotlus esitatakse dokumendi III osas „Menetluslikud küsimused ja taotlused“.*  *Faktilised asjaolud esitatakse loogiliselt süstematiseeritult, eelkõige kronoloogilises järjekorras või rühmitatuna hagi alusesse kuuluvate loogiliselt eristuvate osade kaupa.*  *Teksti iga lõik numereeritakse, nummerdus läbib ühtsena kogu dokumenti.* |

***Võlasuhte tekkimine***

*Esitatakse võlasuhte tekkimisega seotud faktilised asjaolud, nt lepingu sõlmimine, selle võimalikud ja asjas tähendust omavad muudatused ja/või lisad, lepinguväliste võlasuhete puhul suhte tekitanud sündmuste kogum; asjaõiguslike nõuete puhul omandi või valduse olemasolu sõltuvalt nõudest; perekonnaõiguslike nõuete puhul perekondlik suhe; pärimisõiguslike nõuete puhul seos pärandaja või pärandvaraga.*

* 1. …
  2. …

***Rikutud kohustus***

*Esitatakse lühidalt viide selle kohta, millist kohustust on rikutud ja kust see kohustus tuleneb, nt viide konkreetsele lepingupunktile või seadusesättele, mis näeb eespool selgitatud suhtes ette kostja kohustuse. Tegu on sissejuhatusega kohustuse rikkumisega seotud asjaolude nimetamisse. Kohustuse rikkumisega seotud põhjendused tervikuna esitatakse hagi II jaos nõude õigusliku põhjenduse juures.*

*Kui esitatav nõue või nõuded on seotud mitme kohustuse rikkumisega, esitatakse selgelt eristatult, milliseid kohustusi on rikutud.*

* 1. …
  2. …

***Rikkumine***

*Kohustuse rikkumisega seotud faktiliste asjaolude nimetamine, nt rahasumma mittemaksmine, puudusega asja üleandmine koos puuduse kirjeldusega, omandi või valduse teostamise takistus. Kohustuse rikkumisega seotud põhjendused (nõude eelduste põhjendamine õiguslike ja faktiliste asjaoludega) esitatakse hagi II jaos nõude õigusliku põhjenduse juures.*

*Kui esitatav nõue või nõuded on seotud mitme kohustuse rikkumisega, esitatakse selgelt eristatult, milles seisnes iga esiletoodud kohustuse rikkumise eluline sisu.*

* 1. …
  2. …

***Rikkumise tagajärg***

*Esitatakse selgitus selle kohta, milles seisneb negatiivne mõju hageja õigustele, nt varalisele sfäärile lisakuluna või tulu vähenemisena, mingi hüve kaotus või kahjustumine.*

*Kui esitatav nõue või nõuded on seotud mitme kohustuse rikkumisega, esitatakse selgelt eristatult iga rikkumisega seotud tagajärg.*

* 1. …
  2. …

**II ÕIGUSLIK PÕHJENDUS**

*Õiguslik põhjendus hõlmab faktiliste asjaolude pinnalt tehtud õiguslikke järeldusi, sh nõude arvutuskäiku.*

*Õigusnorme ei ole vaja lahti kirjutada, piisab viitest. Advokaadid esitavad nõude aluseks olevate õigusnormide viited. Kui on võimalik alternatiivne kvalifikatsioon, märgitakse see/need eraldi.*

*Üldjuhul tuleb avatud õigusmõisteid (nt mõistlik aeg, hea usk) põhjendada.*

*Hagis ei käsitleta kostja võimalikke vastuväiteid ja/või hageja vastuväiteid kostja võimalikele vastuväidetele.*

* 1. …
  2. …

**III MENETLUSLIKUD KÜSIMUSED JA TAOTLUSED**

***Tõenditega seotud taotlused***

*- Kui hageja taotleb tõendi väljanõudmist, esitatakse see taotlus siin. Taotluses selgitab hageja, miks tal endal ei ole õnnestunud tõendit saada ja mida on ta tõendi saamiseks teinud;*

*- kui hageja taotleb asjaolude tõendamiseks ekspertiisi, esitatakse selleks taotlus siin. Ekspertiisitaotluses esitab hageja selge viite, millist enda esitatud asjaolu soovib ta ekspertiisiga tõendada ja millised küsimused selleks eksperdile esitada. Samuti märgib hageja ekspertiisi liigi ning kui tal on eksperdi isiku suhtes eelistusi, siis vastava kandidaadi või kandidaadid koos märkega selle kohta, kas hageja on selle kandidaadiga ekspertiisi võimalikkuse teemal suhelnud ja mis on ekspertiisi eeldatav maksumus;*

*- kui hageja taotleb asjaolude tõendamiseks tunnistaja ülekuulamist või poolelt vande all seletuse võtmist, esitab ta taotluses selge viite, milliseid konkreetseid hagi I jaos nimetatud asjaolusid soovib ta ütlustega tõendada.*

* 1. …
  2. …

***Menetluslikud küsimused***

*Siin käsitletakse järgmisi menetluslikke küsimusi:*

*- kas kirjalik või suuline menetlus;*

*- kas hageja taotleb tagaseljaotsust, kui hagile ei vastata. Kui jah, esitatakse hagi lisana menetluskulude nimekiri;*

*- kas hageja taotleb kolmanda isiku ja/või järelevalve funktsiooniga isiku kaasamist;*

*- muud menetluslikud küsimused, taotlused ja taotluste põhjendused, mida ei ole eespool käsitletud, nt vajaduse korral kohtu asukoha ja kohalduva õiguse valiku selgitus. Hagi tagamise taotlus vormistatakse eraldi dokumendina.*

* 1. …
  2. …

***Kohtuvälise lahenduse mittesaavutamine***

*Märgitakse, kas on tehtud katse lahendada erimeelsus kohtuväliselt või mitte. Kui on, siis märgitakse viimaste vastastikuste ettepanekute seis.*

*Siin nimetakse lühidalt ka vaidluse kõige kesksemad küsimused, mis on takistanud kohtuvälise lahenduse mittesaavutamist ja mille puhul peetakse kohtu seisukohavõttu kõige olulisemaks.*

*Siin öeldakse selgelt välja, kas hagejal on kompromissettepanek või ei ole. Kui on, esitatakse see siin.*

* 1. …
  2. …

Allkiri

Lisad

*Lisade loetelus antakse kõik menetlusdokumendis viidatud lisad. Lisad nummerdatakse. Elektroonilisel esitamisel kajastatakse failinimes menetlusdokumendi kuupäev ja nimi, see, mille lisaga on tegu, ja lisa number.*

*Lisade loetelus ei kajastata ja hagile ei lisata dokumente, millele ei ole menetlusdokumendis viidatud.*

*Lisad peavad olema komplekssed ja loetavad.*

*Võõrkeelsed lisad esitatakse koos tõlkega. Kui dokumendi täismahus tõlkimine on ilmselgelt ebavajalik või esineb tõlkimisel muu põhjus või takistus, selgitatakse seda dokumendi II osas.*